**de ziua mamei mele...**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu, mamă, parcă n-ai fi fost născută

Sculptată parcă-ai fi din suferinţi

Şi fericirea ţi-e demult pierdută

Pe lungul drum, de grele umilinţi

Tu, mamă, condamnată încă,

De nu ştiu ce destin meschin,

Îţi porţi iubirea ta de sfântă

Ca pe o cruce, stindard de senin

Şi ţie, mamă, fără de speranţă

Îţi pare azi întregul univers,

Doar fiii tăi îţi par ultima şansă,

Să dea acestei lumi vreun sens...

Vai, mamă, cum te simt pierdută

În încleştarea-ţi demnă de Sisif,

Şi cum mă tem că ziua începută

Te poartă-ncet, spre marele recif...